ວີຊານັກຂ່າວ ແລະ ສື່ມວນຊົນຢູ່ໃນໜ້ານີ້:
- ສະພາບລວມ
- ຄຸນວຸດທິ
- ຂໍ້ຫ້າມ
- ເດີນທາງໂດຍຖືວີຊານັກທ່ອງທ່ຽວ
- ເດີນທາງດ້ວຍ ວີຊາເຮັດວຽກຊົ່ວຄາວ
- ຜູ້ຕິດຕາມ
- ຂໍ້ມູນກ່ຽວກັບການຍື່ນຂໍວີຊາ
- ວິທີການຍື່ນຂໍສະໝັກ
- ເອກະສານສະໜັບສະໜູນ
- ຂໍ້ມູນເພີ່ມເຕີມ
ສະພາບລວມ
ວີຊາສື່ມວນຊົນ (I) ແມ່ນ ວີຊາເຂົ້າເມືອງຊົ່ວຄາວສຳລັບຜູ້ຕາງໜ້າຂອງສື່ມວນຊົນຕ່າງປະເທດທີ່ເດີນທາງໄປ ສະຫະລັດອາເມລິກາ ຊົ່ວຄາວ ເພື່ອປະຕິບັດໜ້າທີ່ຂອງຕົນ ໃນຂະນະທີ່ມີສຳນັກງານຢູ່ຕ່າງປະເທດ. ມີບາງຂັ້ນຕອນ ແລະ ຄ່າທຳນຽມພາຍໃຕ້ກົດໝາຍການເຂົ້າເມືອງ [ຂອງ ສະຫະລັດອາເມລິກາ] ທີ່ກ່ຽວຂອງກັບນະໂຍບາຍຂອງປະເທດຂອງຜູ້ເດີນທາງ, ຊຶ່ງຮຽກຮ້ອງໃຫ້ ສະຫະລັດອາເມລິກາ ປະຕິບັດຕາມ ເຊິ່ງພວກເຮົາເອີ້ນວ່າ, "ຫຼັກຕອບສະໜອງຊຶ່ງກັນ ແລະ ກັນ." ຂັ້ນຕອນການອອກວີຊາສື່ມວນຊົນໃຫ້ແກ່ຜູ້ຕາງໜ້ສື່ຕ່າງປະເທດ ຂອງປະເທດໃດໜຶ່ງ ຈະພິຈາລະນາວ່າລັດຖະບານຂອງຜູ້ຍື່ນຂໍວີຊານັ້ນ ໄດ້ມອບສິດທີ່ຄ້າຍຄືກັນ, ຫຼື ມີການຕອບສະໜອງຊຶ່ງກັນ ແລະ ກັນ ໃຫ້ແກ່ຜູ້ຕາງໜ້າສືມວນຊົນ/ນັກຂ່າວຈາກ ສະຫະລັດອາເມລິກາຫຼືບໍ່.
ຄຸນວຸດທິ
ກົດໝາຍກວດຄົນເຂົ້າເມືອງຂອງ ສະຫະລັດອາເມລິການໄດ້ ລະບຸຂໍ້ກຳນົດສະເພາະຊຶ່ງຜູ້ຍື່ນຂໍວີຊາທຸກຄົນຈະຕ້ອງປະຕິບັດຕາມເພື່ອໃຫ້ໄດ້ຮັບວີຊາສື່ມວນຊົນ. ເພື່ອໃຫ້ໄດ້ຕາມເງື່ອນໄຂຮັບວີຊາສື່ມວນຊົນ (I) ຜູ້ຍື່ນຂໍວີຊາຈະຕ້ອງສະແດງວ່າພວກເຂົາມີຄຸນນະສົມບັດທີ່ເໝາະສົມສຳລັບວີຊາສື່ມວນຊົນ.
ພາຍໃຕ້ກົດໝາຍກວດຄົນເຂົ້າເມືອງຂອງ ສະຫະລັດອາເມລິກາ, ວີຊາສື່ມວນຊົນແມ່ນສຳລັບ "ຜູ້ຕາງໜ້າຂອງສື່ຕ່າງປະເທດ" ລວມທັງສະມາຊິກຂອງສຳນັກງານຂ່າວ, ວິທະຍຸ, ໜັງ ຫຼື ອຸດສະຫະກຳການພິມ ທີ່ມີໜ້າທີ່ວຽກງານທີ່ສຳຄັນຕໍ່ການປະຕິບັດງານຂອງສື່ຕ່າງປະເທດ ເຊັ່ນ ນັກລາຍງານຂ່າວ, ທີມສ້າງໜັງ, ບັນນາທິການ ແລະ ບຸກຄົນທີ່ມີອາຊີບຄ້າຍຄືກັນ, ທີ່ເດີນທາງເຂົ້າ ສະຫະລັດອາເມລິກາ ເພື່ອປະຕິບັດໜ້າທີ່. ຜູ້ຍື່ນໃບຄຳຮ້ອງຕ້ອງມີສ່ວນຮ່ວມໃນກິດຈະກຳທີ່ເໝາະສົມ ສໍາລັບອົງການຈັດຕັ້ງສື່ມວນຊົນທີ່ມີສຳນັກງານຕັ້ງຢູ່ຕ່າງປະເທດ. ເພື່ອໃຫ້ສອດຄ່ອງກັບເງື່ອນໄຂຂອງວີຊາສື່ມວນຊົນ, ກິດຈະກຳດັ່ງກ່າວຕ້ອງມີລັກສະນະເປັນການສະໜອງຂໍ້ມູນຂ່າວສານ ແລະ ໂດຍທົ່ວໄປແມ່ນກ່ຽວຂ້ອງກັບຂັ້ນຕອນການເກັບກ່ຽວຂ່າວສານ, ລາຍງານເຫດການທີ່ເກີດຂຶ້ນໃນປະຈຸບັນ. ເຈົ້າໜ້າທີ່ກົງສຸນຈະເປັນຜູ້ກຳນົດວ່າກິດຈະກຳຕ່າງໆສອດຄ່ອງກັບເງື່ອນໄຂຂອງວີຊາສື່ມວນຊົນ ຫຼື ບໍ່. ຕາມປົກກະຕິແລ້ວ ການລາຍງານກ່ຽວກັບຂ່າວກິລາແມ່ນເໝາະສົມສຳລັບວີຊາສື່ມວນຊົນ. ຕົວຢ່າງອື່ນລວມມີ, ແຕ່ບໍ່ຈຳກັດວ່າຈະເປັນ, ກິດຈະກຳທີ່ກ່ຽວຂ້ອງກັບສື່ມວນຊົນຄື:
- ພະນັກງານຫຼັກຂອງສື່ຕ່າງປະເທດມີສ່ວນຮ່ວມໃນການຖ່າຍທຳເຫດການຂ່າວສານ ຫຼື ສາລະຄະດີ.
- ສະມາຊິກຂອງສື່ມວນຊົນທີ່ມີສ່ວນຮ່ວມໃນການຖ່າຍທຳ ຫຼື ກະຈາຍໜັງ ຈະມີເງື່ອນໄຂຮັບວີຊາມວນຊົນຖ້າວ່າໜັງດັ່ງກ່າວແມ່ນເພື່ອການເຜີຍແຜ່ຂໍ້ມູນ ຫຼື ຂ່າວສານ. ນອກຈາກນີ້, ແຫຼ່ງ ແລະ ການກະຈາຍທຶນຕ້ອງມາຈາກນອກປະເທດຂອງ ສະຫະລັດອາເມລິກາ.
- ນັກຂ່າວສັນຍາຈ້າງ. ບຸກຄົນທີ່ມີໜັງສືຮັບຮອງໂດຍອົງການນັກຂ່າວມືອາຊີບ, ຖ້າເຮັດວຽກພາຍໃຕ້ສັນຍາທີ່ຈະນຳໃຊ້ໃນຕ່າງປະເທດໂດຍສື່ກາງດ້ານຂໍ້ມູນຊ່າວສານ ຫຼື ວັດທະນະທຳ ເພື່ອເຜີຍແຜ່ຂໍ້ມູນ ຫຼື ຂ່າວສານ ແລະ ບໍ່ແມ່ນດ້ວຍຈຸດປະສົງການບັນເທີງທາງການຄ້າ ຫຼື ການໂຄສະນາເປັນຫຼັກ. ໃນກໍລະນີດັ່ງກ່າວແມ່ນຮຽກຮ້ອງໃຫ້ມີສັນຍາຈ້າງງານທີ່ມີອາຍຸການນຳໃຊ້.
- ພະນັກງານຂອງບໍລິສັດອິດສະຫຼະເມື່ອພະນັກງານເຫຼົ່ານັ້ນມີໃບຮັບຮອງໂດຍສະມາຄົມນັກຂ່າວມືອາຊີບ.
- ນັກຂ່າວຕ່າງປະເທດທີ່ເຮັດວຽກໃຫ້ກັບສຳນັກງານສາຂາຕ່າງປະເທດ ຫຼື ບໍລິສັດຍ່ອຍເຄື່ອຄ່າຍ ສະຫະລັດອາເມລິການ, ຫນັງສືພິມ ຫຼື ສື່ອື່ນໆ ຖ້າວ່ານັກຂ່າວຈະເດີນທາງໄປ ສະຫະລັດອາເມລິກາ ເພື່ອລາຍງານກ່ຽວກັບເຫດການກ່ຽວກັບ ສະຫະລັດອາເມລິກາ ໃຫ້ແກ່ຜູ້ຊົມຕ່າງປະເທດເທົ່ານັ້ນ.
- ຜູ້ຕາງຫນ້າທີ່ໄດ້ຮັບການຮັບຮອງໂດຍອົງການສົ່ງເສີມການທ່ອງທ່ຽວທີ່ ຄວບຄຸມ, ດຳເນີນການ, ຫຼື ໄດ້ຮັບການອຸດໜູນທັງໝົດ ຫຼື ສ່ວນໜຶ່ງໂດຍ ລັດຖະບານຕ່າງປະເທດ, ຜູ້ທີ່ມີສ່ວນຮ່ວມຫຼັກໃນການ ເຜີຍແຜ່ຂໍ້ມູນຂ່າວສານການທ່ອງທ່ຽວຂອງປະເທດນັ້ນ ແລະ ຜູ້ທີ່ບໍ່ມີສິດຮັບວີຊາໝວດ A-2.
- ຂໍ້ມູນເຕັກນິກດ້ານອຸດສະຫະກຳ ພະນັກງານໃນສຳນັກງານຂອງ ສະຫະລັດອາເມລິກາ ທີ່ແຈກຢາຍຂໍ້ມູນຂ່າວສານເຕັກນິກດ້ານອຸດສາຫະກໍາ.
ນັກຂ່າວອິດສະຫຼະ ຈະຖືກພິຈາລະນາສຳລັບວີຊາປະເພດ I ຖ້າພວກມີເງື່ອນໄຂດັ່ງຕໍ່ໄປນີ້: ນັກຂ່າວຕ້ອງ:
- ມີໃບຮັບຮອງໂດຍອົງການຈັດຕັ້ງນັກຂ່າວມືອາຊີບ
- ມີສັນຍາກັບອົງການຈັດຕັ້ງສື່ມວນຊົນໃດໜຶ່ງ
- ເຜີຍແຜ່ຂໍ້ມູນ ຫຼື ຂ່າວສານທີ່ຈຸດປະສົງຫຼັກບໍ່ແມ່ນເພື່ອການບັນເທີງທາງການຄ້າ ຫຼື ໂຄສະນາ.
ຊ່າງຖ່າຍພາບ ສາມາດດີນທາງເຂົ້າ ສະຫະລັດອາເມລິການ ພາຍໃຕ້ ວີຊາປະເພດ B-1 ເພື່ອຖ່າຍພາບໂດຍທີ່ບໍ່ໄດ້ຮັບເງິນເດືອນໃດໆຈາກແຫຼ່ງໃນ ສະຫະລັດອາເມລິກາ.
ຂໍ້ຫ້າມ
ພົນລະເມືອງຂອງປະເທດທີ່ເຂົ້າຮ່ວມໂຄງການຍົກເວັ້ນວີຊາ ທີ່ຕ້ອງການເດີນທາງເຂົ້າ ສະຫະລັດອາເມລີກາ ຊົ່ວຄາວໃນນາມຜູ້ຕາງໜ້າຂອງສື່ມວນຊົນຕ່າງປະເທດໃນຂະນະທີ່ເຮັດໜ້າທີ່ເປັນສື່ມວນຊົນ ຫຼື ນັກຂ່າວມືອາຊີບ, ຈະຕ້ອງຍື່ນຂໍວີຊາສື່ມວນຊົນກ່ອນເດີນທາງເຂົ້າ ສະຫະລັດອາເມລິກາ. ພວກເຂົາບໍ່ສາມາດເດີນທາງໂດຍບໍ່ມີວີຊາພາຍໃຕ້ໂຄງການຍົກເວັ້ນວີຊາ ແລະ ພວກເຂົາບໍ່ສາມາດເດີນທາງໂດຍໃຊ້ວີຊານັກທ່ອງທ່ຽວ (ປະເພດ B). ຖ້ານທ່ານພະຍາຍາມທີ່ຈະເດີນທາງໂດຍບໍ່ມີີວີຊາ, ທ່ານອາດຈະຖືກປະຕິເສດບໍ່ໃຫ້ເຂົ້າ ສະຫະລັດອາເມລິກາຢູ່ດ່ານຂາເຂົ້າ ໂດຍ ກະຊວງປ້ອງກັນຄວາມສະຫງົບ, ເຈົ້າໜ້າທີ່ພາສີ ແລະ ປ້ອງກັນຊາຍແດນ. ລາຍການລຸ່ມນີ້ລະບຸລາຍລະອຽດກ່ຽວກັບກໍລະນີທີ່ສາມາດໃຊ້ ວີຊານັກທ່ອງທ່ຽວ ຫຼື ວີຊາພາຍໃຕ້ໂຄງການຍົດເວັ້ນວີຊາ.
ເດີນທາງໂດຍຖືວີຊານັກທ່ອງທ່ຽວ
ທ່ານສາມາດໃຊ້ວີຊານັກທ່ອງທ່ຽວ ຖ້າຈຸດປະສົງການເດີນທາງແມ່ນສຳລັບກິດຈະກຳຕໍ່ໄປນີ້:
ເຂົ້າຮ່ວມການສຳມະນາ ຫຼື ກອງປະຊຸມ
ຜູ້ຕາງໜ້າສື່ມວນຊົນທີ່ເດີນທາງເຂົ້າ ສະຫະລັດອາເມລິກາ ເພື່ອເຂົ້າຮ່ວມການສຳມະນາ ຫຼື ກອງປະຊຸມໃນຖານະຜູ້ເຂົ້າຮ່ວມ ແລະ ບໍ່ໄດ້ລາຍງານກ່ຽວກັບກອງປະຊຸມດັ່ງກ່າວ ໃນຂະນະທີ່ຢູ່ ສະຫະລັດອາເມລິກາ ຫຼື ຫຼັງຈາກກັບຄືນປະເທດຕົນ ແມ່ນສາມາດເດີນ ທາງພາຍໃຕ້ວີຊານັກທ່ອງທ່ຽວ. ຄວາມແຕກຕ່າງທີ່ກຳນົດໃນກົດໝາຍວ່າດ້ວຍຄົນເຂົ້າເມືອງແມ່ນວ່າ ພວກເຂົາຈະ "ມີສ່ວນຮ່ວມໃນດ້ານວິຊາຊີບຂອງພວກເຂົາ ຫຼື ບໍ່."
ຜູ້ຖືກຮັບເຊີນໃຫ້ໄປເວົ້າ, ບັນລະຍາຍ ຫຼື ປະກອບສ່ວນໃນກິດຈະກໍາດ້ານການສຶກສາ
ຜູ້ຕາງໜ້າສື່ມວນຊົນຕ້ອງຖືວີຊານັກທ່ອງທ່ຽວເວລາເດີນທາງໄປ ສະຫະລັດອາເມລິກາ ໃນນາມຖືກເຊື້ອເຊີນໃຫ້ໄປເວົ້າ, ບັນລະຍາຍ ຫຼື ປະກອບສ່ວນໃນກິດຈະກໍາດ້ານການສຶກສາ ສຳລັບພາກສ່ວນທີ່ບໍ່ຫວັງຜົນກຳໄລ, ອົງການຈັດຕັ້ງດ້ານການຄົ້ນຄ້ວາຂອງລັດຖະບານ ຫຼື ສະຖາບັນສຶກສາຂັ້ນສູງ ຊຶ່ງຜູ້ເຂົ້າຮ່ວມຈະໄດ້ຄ່າຕອບແທນ. ແຕ່ວ່າ ກິດຈະກຳດັ່ງກ່າວບໍ່ສາມາດກາຍເກົ້າວັນຕໍ່ສະຖາບັນໜຶ່ງ ແລະ ຜູ້ບັນລະຍາຍບໍ່ສາມາດຮັບເງິນຈາກຫຼາຍກ່ວາຫ້າສະຖາບັນ ຫຼື ອົງການຈັດຕັ້ງສຳລັບກິດຈະກຳດັ່ງກ່າວໃນເວລາຫົກເດືອນ ທີ່ຜ່ານມາ.
ການຊື້ອຸປະກອນຮັບໃຊ້ສື່ມວນຊົນ
ວີຊານັກທ່ອງທ່ຽວສາມາດໃຊ້ໄດ້ໂດຍພະນັກງານຂອງສື່ຕ່າງປະເທດ ທີ່ເດີນທາງມາເພື່ອຊື້ອຸປະກອນສື່ມວນຊົນຂອງ ສະຫະລັດອາເມລິກາ ຫຼື ລິຂະສິດໃນການຖ່າຍທອດ ຫຼື ຮັບຄຳສັ່ງສຳລັບອຸປະກອນສື່ມວນຊົນ ຫຼື ລິຂະສິດໃນການຖ່າຍທອດ, ຍ້ອນວ່າກິດຈະກຳດັ່ງກ່າວນີ້ແມ່ນຈັດເຂົ້າຢູ່ໃນຂອບເຂດວຽກໂດຍຜູ້ຢ້ຽມຢາມທຸລະກິດອື່ນໆ.
ວັນພັກ
ນັກຂ່າວຕ່າງປະເທດສາມາດລາພັກຢູ່ ສະຫະລັດອາເມລິກາ ພາຍໃຕ້ວີຊານັກທ່ອງທ່ຽວ ແລະ ບໍ່ຕ້ອງການວີຊາສື່ມວນຊົນ ຖ້າຜູ້ກ່ຽວຈະບໍ່ລາຍງານເຫດການຂ່າວທີ່ສຳຄັນຕ່າງໆ.
ເດີນທາງດ້ວຍ ວີຊາເຮັດວຽກຊົ່ວຄາວ
ໃນຂະນະທີ່ມີກິດຈະກຳຈຳນວນໜຶ່ງທີ່ສອດຄ່ອງຕາມເງື່ອນໄຂວີຊາສື່ມວນຊົນວີຊາຍ້ອນວ່າມັນເປັນການເຜີຍແຜ່ຂໍ້ມູນ ແລະ ສຳຄັນເພື່ອລາຍງານອອກຂ່າວ, ກິດຈະກຳອື່ນໆພັດບໍ່ເໝາະສົມ. ການຍື່ນຂໍວີຊາແຕ່ລະກໍລະນີ ແມ່ນຖືກພິຈາລະນາຢ່າງຮອບດ້ານອີງຕາມແຕ່ລະກໍລະນີ. ໃນການກຳນົດວ່າຜູ້ຍື່ນຂໍວີຊາມີເງື່ອນໄຂສອດຄ່ອງກັບວີຊາສືມວນຊົນ ຫຼື ບໍ່ນັ້ນ, ເຈົ້າໜ້າທີ່ກົງສຸນຈະພິຈາລະນະໂດຍສຸມໃສ່ຈຸດປະສົງຂອງການເດີນວ່າມີລັກສະນະທີ່ສະໜອງຂໍ້ມຸນຂ່າວສານ, ກ່ຽວຂ້ອງກັບຂະບວນການເກັບກຳຂໍ້ມູນຂ່າວສານ ຫຼື ບໍ່. ລາຍການລຸ່ມນີ້ ອະທິບາຍລາຍລະອຽດກ່ຽວກັບກໍລະນີທີ່ຕ້ອງໃຊ້ວີຊາເຮັດວຽກຊົ່ວຄາວ ເຊັ່ນວີຊາປະເພດ H, O, ຫຼື P ແທນວີຊານັກຂ່າວ/ວີຊາສື່ມວນຊົນ.
ທ່ານສາມາດໃຊ້ວີຊານັກທ່ອງທ່ຽວ ຖ້າຈຸດປະສົງການເດີນທາງແມ່ນສຳລັບກິດຈະກຳຕໍ່ໄປນີ້:
ຖ່າຍທຳເພື່ອການບັນເທີງທາງການຄ້າ ແລະ ການໂຄສະນາ
ຜູ້ຍື່ນຂໍວີຊາທີ່ເດີນທາງໄປ ສະຫະລັດອາເມລິກາເພື່ອຖ່າຍທຳ ຫຼື ເຮັດວຽກກ່ຽວກັບການຖ່າຍທຳ ສຳລັບຈຸດປະສົງການບັນເທີງທາງການຄ້າ ຫຼື ການໂຄສະນາເປັນຫຼັກ ຈະບໍ່ສາມາດຂໍວີຊາສື່ມວນຊົນ. ຜູ້ກ່ຽວຕ້ອງມີວີຊາເຮັດວຽກຊົ່ວຄາວ.
ຕຳແໜ່ງຜູ້ຊ່ວຍໃນການຖ່າຍທຳ ເຊັ່ນ ຜູ້ອ່ານກວດແກ້ບົດ, ບັນນາຮັກ ແລະ ຜູ້ອອກແບບສາກ.
ບຸກຄົນທີ່ມີສ່ວນຮ່ວມໃນກິດຈະກຳເຫຼົ່ານີ້ ເຊັ່ນ ຜູ້ອ່ານກວດແກ້ບົດ, ບັນນະຮັກ ແລະ ຜູ້ອອກແບບສາກ ແລະ ອື່ນໆ, ບໍ່ສາມາດຮັບວີຊາສື່ມວນຊົນ ແລະ ສາມາດຍື່ນຂໍວີຊາໝວອື່ນໆ ເຊັ່ນ ວີຊາປະເພດ H, O, ຫຼື P.
ບົດເລື່ອງທີ່ຖ່າຍທອດເທິງເວທີ, ໂທລະທັດ ແລະ ເກມໂຊ
ບົດເລື່ອງທີ່ກ່ຽວຂ້ອງກັບການສະແດງເທິງເວລາ, ເຖິງແມ່ນວ່າຈະບໍ່ມີບົດການສະແດງ ເຊັ່ນ: ລາຍການເກມຖ່າຍທອດສົດ ແລະ ເກມໂຊ, ແມ່ນກິດຈະກຳທີ່ບໍ່ກ່ຽວຂ້ອງກັບການເຜີຍແຜ່ຂໍ້ມູນຂ່າວສານ ແລະ ການຂ່າວເປັນຫຼັກ. ເຊັ່ນດຽວກັນ, ສາລະຄະດີທີ່ກ່ຽວກັບການຈັດສາກພ້ອມດ້ວຍນັກສະແດງ ບໍ່ຖືວ່າມີລັກສະນະດ້ານການເຜີຍແຜ່ຂໍ້ມູນຂ່າວສານ. ສະມາຊິກຂອງທີມງານທີ່ເຮັດວຽກຕາມທີ່ກ່າວມາຂ້າງເທິງນັ້ນ ບໍ່ມີສິດໄດ້ຮັບວີຊາສື່ມວນຊົນ. ບໍລິສັດຜະລິດລາຍການ ໂທລະທັດ, ວິທະຍຸ, ແລະ ໜັງສາມາດຖາມທີ່ປຶກສາທີ່ມີຄວາມຊ່ຽວຊານຈາກ ໜ່ວຍງານການເຂົ້າເມືອງທີ່ມີຄວາມຮູ້ສະເພາະກ່ຽວກັບວຽກສື່ມວນຊົນ ສຳລັບຄຳແນະນຳສະເພາະກ່ຽວກັບໂຄງການສະເພາະຕ່າງໆ.
ການຜະລິດລາຍການດ້ານສິລະປະ
ຜູ້ຕາງໜ້າສື່ມວນຊົນທີ່ຈະເດີນທາງໄປ ສະຫະລັດອາເມລິກາເພື່ອເຂົ້າຮ່ວມໃນການຜະລິດລາຍການດ້ານສິລະປະ (ຊຶ່ງນຳໃຊ້ນັກສະແດງ) ຈະບໍ່ມີສິດໄດ້ຮັບວີຊາສື່ມວນຊົນ. ບໍລິສັດຜະລິດລາຍການ ໂທລະທັດ, ວິທະຍຸ, ແລະ ໜັງສາມາດຖາມທີ່ປຶກສາທີ່ມີຄວາມຊ່ຽວຊານຈາກ ໜ່ວຍງານການເຂົ້າເມືອງທີ່ມີຄວາມຮູ້ສະເພາະກ່ຽວກັບວຽກສື່ມວນຊົນ ສຳລັບຄຳແນະນຳສະເພາະກ່ຽວກັບໂຄງການສະເພາະຕ່າງໆ.
ຜູ້ຕິດຕາມ
ຄູ່ສົມລົດ ຫຼື ລູກອາຍຸຕ່ຳກ່ວາ 21 ທີ່ຍັງໂສດທີ່ປະສົງຈະຕິດຕາມ ຫຼື ໄປຮ່ວມຜູຖືວີຊາຫຼັກ ຕະຫຼອດໄລຍະເວລາທີ່ຢູ່ ສະຫະລັດອາເມລິກາ ຕ້ອງຂໍວີຊາແຍກປະເພດ I. ຄູ່ສົມລົດ ຫຼື ລູກ ທີ່ບໍ່ປະສົງຢູ່ນຳຜູ້ຖືວີຊາຫຼັກທີ່ ສະຫະລັດອາເມລິກາ, ແຕ່ເພື່ອພັກຜ່ອນເທົ່ານັ້ນ ສາມາດຍື່ນຂໍວີຊານັກທ່ອງທ່ຽວ (B-2).
ຄູ່ສົມລົດ ແລະ ຜູ້ຕິດຕາມບໍ່ສາມາດເຮັດວຽກຢູ່ ສະຫະລັດອາເມລິກາ ພາຍໃຕ້ວີຊາແຍກປະເພດ I. ຖ້າຄູ່ສົມລົດ ຫຼື ຜູ້ຕິດຕາມຊອກຫາວຽກເຮັດແມ່ນຈະຕ້ອງມີວີຊາສະເພາະທີ່ເໝາະສົມ.
ຂໍ້ມູນກ່ຽວກັບການຍື່ນຂໍວີຊາ
ໃນການຍື່ນຂໍວີຊາປະເພດ, ທ່ານຕ້ອງຍື່ນເອກະສານດັ່ງຕໍ່ໄປນີ້:
- ໃບຄຳຮ້ອງຂໍວີຊາເຂົ້າເມືອງຊົ່ວຄາວເອເລັກໂຕຣນິກ (DS-160). ເຂົ້າໄປທີ່່ໜ້າເວັບໄຊ໌ DS-160 ສຳລັບຂໍ້ມູນເພີ່ມເຕີມກ່ຽວກັບໃບຄຳຮ້ອງ DS-160.
- ໜັງສືເດີນທາງທີ່ຖືກຕ້ອງສຳລັບເດີນທາງໄປ ສະຫະລັດອາເມລິກາ ເຊິ່ງມີອາຍຸການໃຊ້ງານຢ່າງຕ່ຳຫົກເດືອນເກີນໄລຍະເວລາທີ່ທ່ານຕັ້ງໃຈຈະພັກອາໃສຢູ່ໃນ ສະຫະລັດອາເມລິກາ (ເວັ້ນເສຍແຕ່ມີຂໍ້ຕົກລົງສະເພາະລະຫວ່າງປະເທດທີ່ສະໜອງການຍົກເວັ້ນ). ຖ້າໜັງສືເດີນທາງຂອງທ່ານມີຜູ້ຕິດຕາມຫຼາຍກວ່າໜຶ່ງຄົນ, ແຕ່ລະຄົນນັ້ນຕ້ອງຍື່ນຂໍວີຊາຂອງຕົນເອງ.
- ຮູບ 2"x2" (5cmx5cm) ໜຶ່ງ (1) ໃບ ທີ່ໄດ້ຖ່າຍພາຍໃນຫົກເດືອນ. ໜ້າເວັບໄຊ໌ນີ້ ມີຂໍ້ມູນກ່ຽວກັບຮູບແບບຂອງຮູບພາບທີ່ຖືກຕ້ອງ.
- ໃບຮັບເງິນທີ່ສະແດງການຊຳລະຄ່າທຳນຽມການດຳເນີນວີຊາ ຈຳນວນ 160 ໂດລາສະຫະລັດ ເປັນສະກຸນເງິນທ້ອງຖິ່ນ ຊຶ່ງຈະບໍ່ມີການສົ່ງເງິນຄືນ. ໜ້າເວັບໄຊ໌ນີ້ ມີຂໍ້ມູນເພີ່ມເຕີມກ່ຽວກັບການຊຳລະຄ່າທຳນຽມດັ່ງກ່າວ. ຖ້າມິການອອກວິຊາ, ອາດຈະມີການເກັບຄ່າທຳນຽມການອອກວີຊາຕາມ ຫຼັກຕອບສະໜອງຊຶ່ງກັນ ແລະ ກັນ ໂດຍອີງຕາມສັນຊາດຂອງທ່ານ. ເວັບໄຊ໌ຂອງ ກະຊວງການຕ່າງປະເທດສາມາດສະໜອງຂໍ້ມູນ ວ່າທ່ານຈະຕ້ອງຊຳລະຄ່າທຳນຽມອອກວີຊາຕາມ ຫຼັກຕອບສະໜອງຊຶ່ງກັນ ແລະ ກັນ ຫຼື ບໍ່ ແລະ ໃນຈຳນວນເທົ່າໃດ.
- ຫຼັກຖານ ການວ່າຈ້າງງານ:
- ນັກຂ່າວ: ຈົດໝາຍຈາກນາຍຈ້າງຂອງທ່ານທີ່ລະບຸຊື່, ຕຳແໜ່ງຂອງທ່ານພາຍໃນບໍລິສັດ, ຈຸດປະສົງ ແລະ ໄລຍະເວລາພັກອາໃສຢູ່ ສະຫະລັດອາເມລິກາ.
- ນັກຂ່າວອິດສະຫຼະພາຍໃຕ້ສັນຍາກັບອົງການຈັດຕັ້ງສື່ມວນຊົນ: ສຳເນົາສັນຍາຈ້າງກັບອົງການຈັດຕັ້ງສື່ມວນຊົນໂດຍລະບຸຊື່, ຕຳແໜ່ງຂອງທ່ານພາຍໃນບໍລິສັດ, ຈຸດປະສົງ ແລະ ໄລຍະເວລາພັກອາໃສໃນ ສະຫະລັດອາເມລິກາ.
- ທີມງານຖ່າຍທຳ: ຈົດໝາຍຈາກນາຍຈ້າງຂອງທ່ານທີ່ລະບຸຊື່, ຕຳແໜ່ງຂອງທ່ານພາຍໃນບໍລິສັດ, ຫົວຂໍ້ ແລະ ລາຍລະອຽດໂດຍສັງເຂບກ່ຽວກັບລາຍການຖ່າຍທຳ, ຈຸດປະສົງ ແລະ ໄລຍະເວລາພັກອາໃສຢູ່ ສະຫະລັດອາເມລິກາ.
- ບໍລິສັດ ຜະລິດສື່ອິດສະຫຼະ ພາຍໃຕ້ສັນຍາກັລອົງການຈັດຕັ້ງສື່ມວນຊົນ: ຈົດໝາຍຈາກອົງການຈັດຕັ້ງທີ່ມອບວຽກງານໃຫ້ທ່ານໂດຍລະບຸຸຊື່ຂອງທ່ານ, ຕຳແໜ່ງຂອງທ່ານພາຍໃນບໍລິສັດ, ຫົວຂໍ້ ແລະ ລາຍລະອຽດໂດຍສັງເຂບກ່ຽວກັບການຖ່າຍທຳ, ກຳນົດເວລລາຂອງສັນຍາ ແລະ ໄລຍະເວລາທີ່ຕ້ອງໃຊ້ໃນການຖ່າຍທຳຢູ່ ສະຫະລັດອາເມລິກາ.
ນອກຈາກຂໍ້ມູນຂ້າງເທິງນັ້ນ, ທ່ານຍັງຕ້ອງສະແດງຈົດໝາຍນັດສຳພາດທີ່ຢັ້ງຢືນວ່າທ່ານໄດ້ນັດໝາຍຜ່ານການບໍລິການນີ້ແລ້ວ. ທ່ານຍັງສາມາດນຳເອກະສານປະກອບອື່ນໆທີ່ທ່ານເຊື່ອວ່າຈະຊ່ວຍເຈົ້າໜ້າກົງສຸນໃນການຕັດສິນກ່ຽວກັບໃບຄຳຮ້ອງຍື່ນຂໍວີຊາຂອງທ່ານ.
ວິທີການຍື່ນຂໍສະໝັກ
ຂັ້ນຕອນທີ 1
ປະກອບໃບຄຳຮ້ອງຂໍວີຊາເຂົ້າເມືອງຊົ່ວຄາວເອເລັກໂຕຣນິກ (DS-160).
ຂັ້ນຕອນທີ 2
ຂັ້ນຕອນທີ 3
ກໍານົດເວລານັດໝາຍສຳພາດໃນເວັບໄຊ໌ນີ້. ທ່ານຕ້ອງສະໜອງຂໍ້ມູນຕໍ່ໄປນີ້ເພື່ອນັດໝາຍສຳພາດຂອງທ່ານ:
- ໝາຍເລກໜັງສືເດີນທາງ
- ເລກທີໃບຮັບເງິນຈາກໃບຮັບເງິນຄ່າທຳນຽມວີຊາ. (ກົດ ບ່ອນນີ້ ຖ້າທ່ານຕ້ອງການຄວາມຊ່ວຍເຫຼືອໃນການຊອກຫາເລກທີດັ່ງກ່າວ.)
- ເລກບາໂຄດ 10 ຕົວເລກຈາກໃບຢັ້ງຢືນຂອງໃບຄຳຮ້ອງ DS-160 ຂອງທ່ານ
ຂັ້ນຕອນທີ 4
ໄປທີ່ສະຖານທູດ ຫຼື ກົງສຸນຂອງ ສະຫະລັດອາເມລິກາ ໃນວັນທີ ແລະ ເວລາ ທີ່ທ່ານໄດ້ຮັບການນັດສໍາພາດຂໍວີຊາ. ທ່ານຈະຕ້ອງນຳສຳເນົາຈົດໝາຍນັດພົບ, ໃບຢັ້ງຢືນ DS-160, ຮູບຕິດບັດຈຳນວນໜຶ່ງໃບທີ່ ຖ່າຍພາຍໃນຫົກເດືອນ, ໜັງສືເດີນທາງປະຈຸບັນ ແລະ ໜັງສືເດີນທາງເກົ່າ, ແລະ ໃບຮັບເງິນຄ່າທຳນຽມວີຊາຕົ້ນສະບັບ. ການຍື່ນຂໍວີຊາທີ່ບໍ່ມີເອກະສານຕາມລາຍການເຫຼົ່ານີ້ຈະບໍ່ໄດ້ຮັບການພິຈາລະນາ.
ເອກະສານສະໜັບສະໜູນ
ເອກະສານປະກອບເປັນພຽງໜຶ່ງໃນຫຼາຍປັດໃຈທີ່ເຈົ້າໜ້າທີ່ກົງສຸນຈະພິຈາລະນາໃນເວລາສຳພາດທ່ານ. ໃນການຕັດສິນໃຈກ່ຽວກັບການຍື່ນຂໍວີຊາຂອງທ່ານ, ເຈົ້າໜ້າທີ່ກົງສູນຈະເບິ່ງໃບຄຳຮ້ອງຂອງແຕ່ລະຄົນ ແລະ ພິຈາລະນາປັດໃຈດ້ານວິຊາຊີບ, ສັງຄົມ, ວັດທະນະທຳ ແລະ ອື່ນໆ. ເຈົ້າໜ້າທີ່ກົງສູນອາດຈະພິຈາລະນາວັດຖຸປະສົງສະເພາະຂອງທ່ານ, ສະຖານະການຂອງຄອບຄົວ, ແລະ ແຜນການໄລຍະຍາວຂອງທ່ານພາຍໃນປະເທດທີ່ທ່ານອາໃສຢູ່. ແຕ່ລະກໍລະນີແມ່ນຖືກພິຈາລະນາເປັນລາຍບຸກຄົນ ແລະ ທຸກໆການຕັດສິນໃຈແມ່ນສອດ ຄ່ອງກັບກົດໝາຍ.
ລະວັງ: ບໍ່ໃຫ້ຍື່ນເອກະສານປອມ. ການຫຼອກລວງ ຫຼື ບິດເບືອນຄວາມຈິງສາມາດສົ່ງຜົນບໍ່ໃຫ້ທ່ານສາມາດຂໍວີຊາອີກໃນຕໍ່ໜ໊າ. ຖ້າການຮັກສາຄວາມລັບເປັນຂໍ້ກັງວົນຂອງທ່ານ, ທ່ານຄວາມນຳສົ່ງເອກະສານຂອງທ່ານໃຫ້ ສະຖານທູດ ຫຼື ກົງສຸນໂດຍໃສ່ຊອງຈົດໝາຍທີ່ປິດສະໜິດ. ສະຖານທູດ ຫຼື ກົງສຸນ ສະຫະລັດອາເມລີກາ ຈະບໍ່ເຜີຍແຜ່ຂໍ້ມູນຂອງທ່ານໃຫ້ກັບໃຜ ແລະ ຈະເຄົາລົບຄວາມລັບຂອງທ່ານ.
ທ່ານຄວນນຳເອກະສານຕໍ່ໄປນີ້ມານຳທ່ານໃນເວລາມາສຳພາດ:
- ໜັງສືຮັບຮອງ/ບັດນັກຂ່າວ
- ຈົດໝາຍຈາກນາຍຈ້າງຂອງທ່ານທີ່ລະບຸ ຈຸດປະສົງຂອງການເດີນທາງ, ໄລຍະເວລາຂອງການພັກເຊົາ, ຈຳນວນປີທີ່ທ່ານເຮັດວຽກໃຫ້ກັບນາຍຈ້າງຂອງທ່ານ ແລະ ປະສົບການໃນດ້ານການເຮັດຂ່າວຂອງທ່ານ.
ເອກະສານປະກອບສຳລັບຜູ້ຕິດຕາມ
ຖ້າຄູ່ສົດລົດ ແລະ/ຫຼື ລູກຂອງທ່ານຍື່ນຂໍວີຊາພາຍຫຼັງທ່ານ, ພວກເຂົາຕ້ອງຄັດຕິດວີຊາສື່ມວນຊົນຂອງທ່ານໄປພ້ອມ.
ຂໍ້ມູນເພີ່ມເຕີມ
ສຳລັບຂໍ້ມູນເພີ່ມເຕີມກ່ຽວກັບວີຊານັກຂ່າວ ແລະ ພະນັກງານສື່ມວນຊົນ, ເຂົ້າໄປທີ່ເວັບໄຊ໌ຂອງ ກະຊວງການຕ່າງປະເທດ.